**I N D O K O L Á S**

**a helyi vízgazdálkodási hatósági jogkörhöz kapcsolódó talajterhelési díjról szóló 50/2004. (XII.20.) önkormányzati rendelet módosításához**

A Vas Megyei Kormányhivatal célellenőrzés keretében vizsgálta Szombathely Megyei Jogú Város Önkormányzata Közgyűlésének a helyi adókról szóló önkormányzati rendeletét. A vizsgálatot követően Magyarország helyi önkormányzatairól szóló 2011. évi CLXXXIX. törvény 133.§ (1) bekezdése alapján szóbeli konzultációt kezdeményeztek. A konzultáció eredményeként szükséges a hatályos rendelet módosítása, melynek keretében a talajterhelési díj adóhatósági ellenőrzésének szabályozására kerül sor.

1. §

A rendelet 3.§-a egészül ki a (2) bekezdéssel, mely szabályozza, hogy a közszolgáltató által szolgáltatott adatokat az adóhatóság a kibocsátó bevallásában foglaltakkal évi egy alkalommal összevetés útján ellenőrzi.

2. §

A rendelet hatályba lépését szabályozza.

Szombathely, 2015. október „ .”